Casablanca Records

Casablanca Records er et internasjonalt plateselskap basert i USA.

Selskapet ble startet av Neil Bogart, som gikk i partnerskap med Cecil Holmes, Larry Harris og Buck Reingold, i 1973 etter at de alle sluttet hos «Buddah Records». Selskapet utga hits med bl.a. Donna Summer, Village People, Parliament, KISS, Cher og Irene Cara.

PolyGram Records kjøpte 50% av Casablanca i 1977 for 15 millioner USD, og i 1980 ble Bogart presset ut av Polygram for økonomiske uregelmessigheter og dårlig ledelse. Etter dette kom det mest gjenutgivelser under varemerket Casablanca. Platemerket har blitt lansert på nytt både i 2000 og 2012 som imprints, og fikk en australsk avdeling i 2016.

Referanser 

Plateselskaper fra USA
1973 i USA